Cacatua

Cacatua adalah satu genus kakaktua yang ditemui bermula di Filipina dan timur Wallacea sehingga ke Kepulauan Solomon dan selatan Australia. Ia memiliki bulu berwarna putih (beberapa spesies memiliki warna merah jambu atau kuning), sebuah jambul yang mengagumkan dan paruh berwarna hitam (subgenus Cacatua) atau pucat (subgenus Licmetis). Pada hari ini, beberapa spesies dalam genus ini diancam kepupusan di sebabkan sama ada kehilangan habitat atau penangkapan burung liar bagi tujuan perdagangan. Kakaktua Mata Biru, Kakaktua Maluku dan Kakaktua Payung dianggap sebagai spesies Terjejas, Kakaktua Dubur Merah dianggap Terancam, dan Kakaktua Jambul Kuning dianggap Terancam Teruk.

Genus ini pertama kali diperincikan oleh Brisson pada tahun 1790, dengan Kakaktua Putih (Cacatua alba) didesignasikan sebagai spesies jenis. Georges Cuvier mentakrifkan genus Kakatoe pada tahun 1800, dengan Kakaktua Dubur Merah (C. haematuropygia) sebagai satu jenis, dan beberapa buku-buku burung yang lebih lama menggunakan nama yang kedua. Mayr, Keast dan Serventy mengesahkan Cacatua pada tahun 1964, dan menggugurkan nama Kakatoe.

 Spesies 
 Subgenus Cacatua - kakaktua putih asli
 Kakaktua Jambul Kuning (atau Kakaktua Sulfur Kecil), Cacatua (Cacatua) sulphurea
 Kakaktua Jambul Sulfur, Cacatua (Cacatua) galerita
 Kakaktua Mata Biru, Cacatua (Cacatua) ophthalmica
 Kakaktua Putih (atau Payung), Cacatua (Cacatua) alba
 Kakaktua Jambul Salmon (atau Maluku), Cacatua (Cacatua) moluccensis
 Subgenus Licmetis - corellas
 Corella Paruh Panjang, Cacatua (Licmetis) tenuirostris
 Corella Barat, Cacatua (Licmetis) pastinator
 Corella Kecil, Cacatua (Licmetis) sanguinea
 Corella Tanimbar (atau Kakaktua Goffin), Cacatua (Licmetis) goffiniana
 Kakaktua Solomons (atau Kakaktua Ducorps), Cacatua (Licmetis) ducorpsii
 Kakaktua Dubur Merah (atau Filipina), Cacatua (Licmetis) haematuropygia

 Rujukan 

 Juniper, T., & M. Parr (1998). A Guide to the Parrots of the World. Pica Press, East Sussex. ISBN 1-873403-40-2

Kategori:Kakaktua